Da Hoafgartn, dea zwischn Schlossplotz und Festungsbeag liegt, is 1680 duach Herzog Albrecht ois groußa Herrngortn im niedaländischn Stil ooglegt worn. Sei heitige Gstoit ois englischa Landschaftspark, mit a Vuizoi hoamischa wia aa sejtna Baamoartn, kriagt er mit da Eaweitarung bis zua Veste 1857 unta Herzog Ernst II.. Heit hot da Park aufgrund seina zentroin Log a wichtige Eaholungsfunktion fia de Bevejkarung und is gleichzeitig de Frischluftschneisn vo da Stod. Im Stil vo am Landschaftsgortn is aa da Friedhof am Glockenberg gstoit worn.